Aalborg Zoo vil nu til at servere økologisk frugt og grønt til dyrerne.

Ifølge zoolog i Aalborg Zoo Jens Sigsgaard vil de indføre den nye ordning fordi økologien har stor indvirkning på dyrernes sundhed. - Vi undgår restgifte i fodderet. Hos små dyr, som insekter, er det afgørende, at gift ikke findes i deres fodder, for så dør de, mens det ophopper også hos større dyr, siger han til DR Nordjylland Aalborg Zoo satser på økologisk levering fra nordjyske frugt- og planteavlere. Stedet er derfor på jagt efter regionale avlere, der er leveringsdygtige året rundt. Desuden er zoo'en ved at indgå en aftale med kommunens renovationsservice om af få leveret usprøjtede grene fra haver og parker. Andre danske zoo'er har allerede indført økologien.